লৌশিং-জ্ঞান পীবা লাইরিকশিংবু হন্দোকপসি হন্দোকপবু ইণ্ডষ্ট্রি অমা ওইনা লিংখতনবগী পান্দমদা চঙশিনবা অহানবা খোঙথাংনি৷ লৌশিং-জ্ঞান শন্দোক্নবগী মরম ওইবা লাইরিক্কী মচাক পূম্নমক্না এন.তি.এম.গীদমক লৌশিং-জ্ঞান পীবা লাইরিকশিংগী কোর্পস ওই৷ হৌজিক্কী ওইনদি এন.তি.এম. অসি অৱাংবা থাক্কী মহৈ-মশিংগা মরী লৈনবা তম্ননবা মচাক পূম্নমক ভারতকী লোন ২২দা হন্দোকপগী থবক্তা মায় ওনশিল্লি৷ অৱাংবা থাক্কী মহৈ-মশিং তম্বগা মরী লৈনবা ইংলিসতনা নম্না ফংবা লাইরিকশিংবু ভারতকী লোনশিংদা হন্দোক্লগা লৌশিং-জ্ঞানগী পাক-চাউরবা মশা অমা শেমগতনবা এন.তি.এম.না পান্দম থম্লি৷ হায়রিবা থবক অসিনা কায়নথংদা মপূংফারবা লৌশিং-জ্ঞান্না থল্লবা খুনাই অমা শেমগতনবা লম্বী অমা য়াতকনি হায়না আশা তৌরি৷